**Тақырыбы : « Ауғанның отты жалыны »**

**Қазақстан Республикасының Әнұраны орындалады.**

**Барысы:**

**1-жүргізуші**  
- Қайырлы күн құрметті де қымбатты қонақтар, ұстаздар мен оқушылар!

**« Ауғанның отты жалыны »**атты Ауған соғысының ардагерлерімен кездесу кешін ашық деп жариялаймыз!

**2 - жүргізуші:**

Құрметті қонақтар, ұстаздар, оқушылар

Өткенін ескермеген өшеді,

Өткенін қастерлеген өседі,- демекші, берер тәлімі мол тарихтың тірі куәгерлері бүгін біздің ортамызда!

**1–жүргізуші:**  
Жаулардан қарсы келген жасқанбаған  
Жасаған ерлігіне мастанбаған.  
Ұрпаққа өмір жолың өнеге боп,  
Тарихта ардагерлер асқан бағаң – деп батылдық пен ерліктің ерен үлгісін көрсеткен жерлестеріміз біздің ортамызда. Бүгінгі кешке қатысушы қонақтарымызбен таныстырайық.    ---------------------------------------------------------------------------------------------------

**2-жүргізуші**  
- 1979 жылы желтоқсан айында Кеңес үкіметінің ұйғаруымен Ауғанстан жеріне Кеңес әскерлерін енгізу туралы шешім қабылданды. Соғыс–зұлымдық. Жазықсыз төгілген қан. Тарих жылнамасынан өзінің қаралы, нәубет жылдарымен орын алған зұлматтың бірі–Ауған соғысы.

**1-жүргізуші**  
Ауған соғысы 1979 жылдың 27 желтоқсанында КСРО қарулы күштерінің Ауғанстанға басып кіріп, оның ішкі істеріне қол сұғуы салдарынан тұтанған соғыс. Соңы аяқталмас соғысқа ұласқан бұл қасірет елдің тек өз ішінде ғана емес оған сырт мемлекеттердің қатысуымен ұзаққа созылды.  
Статистикаға сүйенсек:  
10 жылға созылған ауған соғысында КСРО бойынша қайтып оралмаған жалпы адам шығыны – 14453 - ке жетті.  
Ал Қазақстаннан Ауған соғысына 22000 адам қатысып, олардың 924 - і қаза тапты, 21 адам хабарсыз кетті.

1000 жауынгерден астам өз жеріне оралып, алған түрлі дене жарақаттарының кесірінен ауырып қаза болды.Атырау қаласынан 534 сарбаз қатысып,оның 1-і хабарсыз кетті, ал 14- сол соғыста қаза тапты. Сол оралмаған жауынгерлерімізді орнымыздан тұрып еске алайық:  
**Еске алу (1 мин үнсіздік)**

**2-жүргізуші**

Бұл соғыстың абырой әпермейтінін түсінген Кеңес үкіметінің басшылары Ауғанстандағы барлық әскерді екі жылдың ішінде алып шығу туралы бір шешімге келді. 1989 жылдың 15 ақпанында қолбасшы, генерал - лейтенант Б. Громов “Кеңес әскері Ауғанстан жерінен толықтай шығарылды” деп мәлімдеді.  
Бүгінгі таңда елімізде 10000 - ға жуық ауған соғысының ардагерлері бар.Олардың 3000-дайы мүгедектер қатарында.  
Елбасымыз Н. Ә. Назарбаевтың ауған соғысы туралы: « Ауған соғысында қыруар қаржы шығындадық, мыңдаған өмір қиылды, бәрібір кеңес әскеріне бұл елді тастап шығуға тура келді. Халық үшін бұдан асқан қасірет бар ма?» - деген ойлы сөзі бар.  
Бұл соғыс жайлы шындық талай жылдар бойы тұмшаланып келді. Тек еліміз Тәуелсіздік алғаннан кейін ғана шындықтың беті ашылды.

**«Ауған соғысы» туралы бейнебаян үзінді көріңіздер**

**1-жүргізуші:**  
Осындай ауыр аманат арқалап, өмір мен өлім белдескен қанды шайқасқа қатысып, батылдық пен ерліктің ерен үлгісін көрсеткен қаһарман жерлестеріміз біздің ортамызда.   
 **Сіздердің құрметтеріңізге би**

**2-жүргізуші: Ауған соғысына атанған қандастарымыз қаншама сол бір мезеттен көрініс....**

**«Мен көрген соғыс» атты бейнебаян үзінді көріңіздер**

Ауған соғысының қасіреті кімдердің жүрегін жараламады десеңізші?! Азаматтық борышын атқаруға әскерге кетіп, табытпен оралғандары қаншама? Осындай ағаларымыздың хатынан үзінді тыңдаңыздар. (Күй орындалып тұрады.)

**«Жауынгер хаты» (авторы М.Сергеев.)**

            Бауырым, бұл хатымды аласың ба?

            Ауғанның тауларының арасында,

            Бораған қорғасын оқ бас көтертпей,

            Жатырмыз ессіз-түссіз жар астында.

            Қоршаудамыз, барады айдан асып,

            Анталаған жаулармен тайталасып,

            Іздеп жатқан ел де жоқ артымыздан,

            Шер-қайғыңды енді кімге айта аларсың?

            Күңіреніп, күрсінеді Ауғанстан,

            Жігіттер де шаршады сұм соғыстан.

            Түн ортасы басталар қанды қырғын,

            Жарылыстан-жарылыс – күл боп ұшқан.

            Қай бұрышта қалады бас домалап,

            Алла білер, жортатын сапар қанша?

            Кейде ойлайсың, сұм ажал алып кетсе,

            Қопарылып, өртеніп жанып кетсем,

            Бауырым, дән риза мен болар едім,

            Осы хатым еліме барып жетсе!

            Түсімізге енеді ақ қорымдар,

            Дегендей ме, сездіріп сақ болыңдар.

            Бәрімізде бір арман қоршаудағы;

            «Сүйегіміз қалмаса екен жат қолында!»

**1–жүргізуші:**  
Көрініс : **Қан майдан**

**2-жүргізуші:**

Құрметті қонақтар, ендігі кезекте келешегіміз бен жарқын болашағымыздың жасаушысы, жалындаған жас ұрпақтың арнауын назарларыңызға ұсынамыз.

**5-сынып**

1. Өтер жылдап, ауқып тағы алыстап  
Тағдыр талай тауқыметін табыстар.  
Өздеріңді жырлап өтер ұрпағың  
Ауғандағы азап шеккен арыстар  
2. Армысыздар, ауғандық жауынгерлер   
Жырым бар жараланған, жаныңды емдер .  
Өлгендердің жәннәтта болсын жаны ,  
Тірілерің мың жаса , дәуірлеңдер!  
Ерлік қылған ағаларым , аспан асты , жер үсті,  
Біз сәндікке кимегенбіз деп шалбар мен бөрікті  
Отан ана алдындағы өтеймін деп борышты,  
Аттандыңдар, атқардыңдар соғысты.  
3. Отан үшін оққа тосып кеудеңді,  
Ерлігіңді, өрлігіңді ер көрді .  
Бірге аттанған бауырларың жер жастанды , жерленді  
Жебейді олар әруағымен сендерді.  
Аналардың көл боп аққан көз жасы,  
Жетім- жесір тағдырларын ойлашы .  
Сол күндерді көрмесін бұл халқымыз,  
Елі үшін құрбан болған ер басы.  
4.Баласы батыр туғаннан  
Денесін сумен жуғаннан  
Батыр да халық қазақпыз  
Кіндігін түйіп буғаннан  
Даламен бірге қайнасып  
Көкпенен бірге жайнасып  
Көршімен тату, жауына қату  
Қарасаң егер байқасып

Тамыры терең кететін  
Жайнаған дархан мекенім  
Бар ма екен шіркін жалғанда  
Қазахияма жететін  
5. Осындай елді құраған  
Бабадан қалған мұрадан  
Жастарға сарқыт ерлігі  
Сел болар ақса жырадан  
Ел үшін өткен батырлар  
Шайырлар менен ақындар  
Күш пенен түйсік, ақылды  
Бағындыра алған дарындар  
Олардың ерлік тәлімі  
Халқына айқын мәлімді  
Ұғына алса керекті  
Қазіргі ұл - қыз хәліңді  
6. Атойлап шапқан батырлар  
Рухын қайрап ақындар  
Ұрпағым аман болсын деп  
Қыршынбасын деп жатырдан  
Ел үші қиып құр жанды  
Ұстанған елміз бір заңды  
Биікке қойған қазақпыз  
Ар - ұятпенен ұжданды  
Жауына күшін көрсетіп  
Ізіне ерген ел сеніп  
Жастарға бүгін аманат  
Жасалған істер белсеніп  
Бабалар салған сара жол   
Өшпейтін мәңгі дара жол  
Ұрпаққа бүгін аманат  
Қорғай біл халқым пана бол

**1 –жүргізуші:**

«Ерлік - жан дүниенің ұлы қасиеті» деген екен бір дана қария. Өмірінің өлшеулі бір бөлігі, жауқазын жастық шағының сүбелі үлесін оқ пен от астында өткізіп, тағдырдың жауызымен елге аман – сау оралып, туған жерімен қауышқан майдангер ағаларымызбен кездесіп, бүгінгідей сұхбат жүргізу – біз үшін бір ғанибет. Уақыт пен тарихтың мәңгі жадында қалған оқиғаларды өз басынан өткерген апаларымыз бен ағаларымыздың айтары да, бізге берер тәлімі де мол. Ендеше,сөз кезегі өздеріңізде, құрметті қонақтар!

Ендігі сөз кезегі алып бәйтерек, ауылымыздың мақтанышы болып жүрген ауған соғысының ардагерлеріне беріледі.

**Сұхбаттасу**

Оқушыларды толғандырып жүрген сұрақтар бар шығар ,олай болса кезекті оқушыларға берейік. Оқушылардың сұрағы:

-1.Сіздермен бірге қазақ жауынгерлері болды ма?

-2. Сіздің Ауғанстанға аттанғаныңызды тума –туыстарыңыз білді ме?

- 3.Сіздермен шақырылған жігіттердің қаншасы елге оралмады?

4.- Қазіргі бейбіт заман сарбаздарынан қандай батырлық, ерлік қасиеттерін көріп жүрсіз?  
-5. Өз тәжірибеңізден қазіргі жастар өз елінің патриоты ретінде қандай болу керек деп ойлайсыз?

**1-жүргізуші:**  
- Өтер жылдар, айлар тағы алыстап  
Тағдыр талай тауқыметін табыстар.  
Өздеріңді жырлап өтер ұрпағың

Ауғандағы азап шеккен арыстар - деп ақын жырлағандай, өмір тоқтамайды, ерлік өлмейді, замандарға жалғаса береді. Бұған дәлел бүгінгі ортамызда жүрген ауғандық жауынгерлеріміз, бейбіт өмірдегі жарқын істері, қоғамдық жұмыстарға белсенділіктері, түрлі кәсіпті игерудегі ерен еңбектері ұмтылмақ емес.   **Ән « »**

**2-жүргізуші**  
Мен қазақпын, Ұланымын елімнің,  
Мен қазақпын, тірегімін жерімнің.  
Ұланымын туын көкке көтерген,  
Болашаққа алға бастап жетелер.  
Қиындығын қазағымның әрқашан  
Қайыспайтын қара нардай көтерер-деп

Жас сарбаздар **« Қоян-қолтық ұрыс » көрініс**

**2-жүргізуші**

Ерлік-елдің туы.Ер қуаты- қару болса,ел- қуаты батырлары,   сақадай  сарбаздары мен сардарлары.Халық қашанда қаһарман ұлдарын пана тұтқан.Отан үшін күрес,ерге тиген үлес.Халықтың осы даналығы қайдажүрсек те,қашанда жүрек дәптерінде,сана сахнасында сақтаулы жүрсе,қазақ баласы азаматтық парызын адал ақтауды ұмытпас.Ауған қаһармандарын қадірлеп,құрметтеп,рух жасампаздығымен жаңартайық.

**Ән:  « »**

**1-жүргізуші**

Кешіміздің қорытынды сөзін мектебіміздің директоры  береміз .

**Хор жас сарбаздар**

**2-жүргізуші:**  
Сонау Ауған жерінде қару асынып мұң арқалаған сын сағаттарда бірін - бірі бауыр дескен азаматтар бүгінгі таңда еліміздің түкпір - түкпірінде еңбек етуде.  
Аяулы ағалар, уақыт тауып келгендеріңізге рахмет! Сіздерге ұзақ ғұмыр, денсаулық, жанұяларыңызға бақыт тілейміз! Аспанымыз ашық болсын, бейбіт өмір жасай берсін.

Н.Тілендиев ауылы

№26 орта мектеп

Ұйымдастырушылар: 5 «в» сыныбы мен «Жас сарбаздар» сыныбы